Trieda: **1M – malkáči**

Téma týždňa: **Kolobeh vody, život vo vode**

**Pondelok –** sme sa rozprávali o putovaní dažďových kvapiek, o tom, ako funguje kolobeh vody v prírode, rozprávali sme sa, kde v prírode sa voda nachádza a aký význam má pre rastliny, živočíchy a pre človeka.

**Utorok –** sme s vodníkom Čľupkom spoznávali jeho kráľovstvo, spoznávali sme rastliny vo vode, na brehoch riek a močiarov, živočíchy, ktoré vo vodnom kráľovstve žijú, dozvedeli sme sa veľa nového o ich spôsobe života.

**V stredu** – sme si zatancovali na pesničku o vode od Mira Jaroša, zahrali sme sa na rybárov a rybičky,  namaľovali sme podklad na výkres temperovými farbami.

**Vo štvrtok –** sme suchým pastelom dokreslili, vyfarbili a dotvorili náš vodný svet. Boli sme sa prejsť k Váhu a pozorovali sme prírodu v okolí.

**V piatok –** sme sa porozprávali o sv. omši, zaspievali sme pesničku Vďaka Ježiš, boli sme sa pomodliť v kostolíku pred Vyloženou Sviatosťou Oltárnou.

V teplejších dňoch sme vyskúšali ako funguje naše nové dopravné ihrisko, boli sme aj na preliezkach na zelenom ihrisku.











